DJEČJI VRTIĆ KOŠUTICA

TRG SLOBODE 36

48356 FERDINANDOVAC

Ferdinandovac, 05.07.2024.

**BILJEŠKE UZ FINANCIJSKE IZVJEŠTAJE ZA RAZDOBLJE OD 01.01.-30.06.2024. GODINE**

Broj RKP-a: 27870

Matični broj: 01389076

Naziv obveznika: DJEČJI VRTIĆ KOŠUTICA

Pošta i mjesto: 48356 FERDINANDOVAC

Ulica i kućni broj: TRG SLOBODE 36

Razina: 21- Proračunski korisnik jedinice lokalne i područne (regionalne) samouprave

Šifra djelatnosti: 8510

Razdjel: 000

Šifra grada/općine: 115

IBAN: HR7024020061100080036

Razdoblje: 01.01.2024. - 30.06.2024. godine

Bilješke uz financijske izvještaje prema čl.8. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Dječji vrtić Košutica kao proračunski korisnik jedinice lokalne i područne (regionalne) samouprave obveznik je predavanja financijskih izvještaja za razdoblje 01.01.-30.06.2024. godine.

Navedeni izvještaji sastoje se od slijedećih obrazaca:

-Izvještaj o prihodima i rashodima, primicima i izdacima – obrazac PR-RAS

-Izvještaj o obvezama – obrazac OBVEZE

-Bilješke

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2024. godine upućenoj od strane Ministarstva financija.

Stanje novčanih sredstava u banci na dan 30.06.2024. godine je 1.065,30 eura, oročenih sredstava u bankama nije bilo.

Obveze Dječjeg vrtića Košutica na dan 30.06.2024. godine iznose 21.081,67 eura. Sve obveze Dječjeg vrtića Košutica se redovito podmiruju u zakonskom roku.

Prosječan broj zaposlenih u ovom izvještajnom razdoblju je veći i iznosi 14 zaposlenika.

Potraživanja Dječjeg vrtića Košutica na dan 30.06.2024. godine iznose 1.924,79 eura i odnose se na potraživanja od roditelja za smještaj djece u dječjem vrtiću i kraće programe etno tradicijski i rano učenje engleskog jezika, te za naknade koje se refundiraju odnosno potraživanje od Hrvatskog zavoda za zdravstveno osiguranje za povrat naknada za bolovanje, te potraživanja od zaposlenih.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** Dječjeg vrtića Košutica veći su u odnosu na izvještajno razdoblje prethodne godine za 51,8%, u ovom izvještajnom razdoblju iznose 105.647,33 eura.

Najznačajnije promjene u odnosu na prošlogodišnje izvještajno razdoblje odnose se na povećanje tekućih pomoći koje se odnose na malu školu radi većeg broja djece koja kreću u osnovnu školu. Prihodi od naplate usluga smještaja djece i kraćih programa etno tradicijski i rano učenje engleskog jezika su veći radi većeg broja djece u dječjem vrtiću, kao i prihodi od strane nadležnog proračuna odnosno Općine Ferdinandovac za financiranje rashoda poslovanja i rashoda za nabavu dugotrajne imovine.

**Rashodi poslovanja** Dječjeg vrtića Košutica veći su u odnosu na izvještajno razdoblje prethodne godine za 38,%, u ovom izvještajnom razdoblju iznose 118.085,54 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene radi zapošljavanja novih djelatnika (zdravstvenog voditelja te odgajateljica za novu četvrtu odgojnu skupinu i odgajateljice za zamjenu višemjesečnog bolovanja) te radi povećanja osnovice za obračun plaće i promjene koeficijenata radnih mjesta i isplate potpora za bolovanje duže od 90 dana. Veći su rashodi za službena putovanja radi odlaska na stručni skup za ravnatelje predškolskih ustanova, stručnog ispita pedagoga, veće nabave namirnica, sitnog inventara potrebnog za novu odgojnu skupinu. Povećane su usluge odvoza otpada, te platnog prometa.

Smanjenje se odnosi na naknadu za prijevoz (bolovanje odgajateljice), potrošnju električne energije, usluge tekućeg održavanja te naknada za rad Upravnog vijeća radi manje potrebe za održavanjem sjednica.

**Rashodi za nabavu nefinancijske imovine** Dječjeg vrtića Košutica veći su u odnosu na izvještajno razdoblje prethodne godine za 178,1%, u ovom izvještajnom razdoblju iznose 1.901,49 eura.

Povećanje rashoda se odnosi na nabavu pisaća, radnog stola, polica za odlaganje i ormarića.

**Ukupni prihodi i primici iznose 105.647,33 eura.**

**Ukupni rashodi i izdaci iznose 119.987,03 eura.**

**Manjak prihoda i primitaka za razdoblje 01.01.-30.06.2024. godine iznosi 14.339,70 eura.**

**Preneseni manjak prihoda i primitaka iz 2023. godine iznosi 4.018,96 eura.**

**Manjak prihoda i primitaka za pokriće u sljedećem razdoblju iznosi 18.358,66 eura.**

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja 01.01.2024. godine iznosi 16.960,97 eura.

Tokom izvještajnog razdoblja došlo je do povećanja obaveza za zaposlene u iznosu 96.517,63 eura, obveza za materijalne rashode u iznosu 24.266,00 eura, obveza za financijske rashode u iznosu 420,43 eura te obveza za nabavu nefinancijske imovine u iznosu 1.901,49 eura.

Tokom izvještajnog razdoblja podmirene su obveze za zaposlene u iznosu 93.283,67 eura, obveze za materijalne rashode u iznosu 23.349,79 eura, obveze za financijske rashode u iznosu 449,90 eura te obveza za nabavu nefinancijske imovine u iznosu 1.901,49 eura.

Stanje obveza na kraju izvještajnog razdoblja odnosi se na nedospjele obveze u iznosu 21.081,67 eura koje se sastoje od obveza za zaposlene u iznosu 18.032,57 eura, obveza za materijale rashode u iznosu 3.049,10 eura (naknada za prijevoz, uredski materijal, namirnice, komunalne, zdravstvene, računalne usluge te naknade za rad Upravnog vijeća i usluge banaka i platnog prometa).

Bilješke izradila: Odgovorna osoba:

Željka Bosorić Baruškin Marinela Bedeković Prevedan